**263/2020. (XII. 28.) „kt.” sz. határozat**

**Karcag város menetrend szerinti helyi autóbusz-közlekedési szolgáltatás ellátására vonatkozó közszolgáltató kiválasztásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 107. §-ában biztosított jogkörében, valamint a Mötv. 13. § (1) bekezdés 18. pontjában és a személyszállítási szolgáltatásokról szóló 2012. évi XLI. tv. 4.§ (4) bekezdésében biztosított feladatkörében eljárva, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésére figyelemmel az alábbiak szerint dönt:

1. A Képviselő-testület, mint ellátásért felelős a **112/2020. (IX.24.)„kt.” sz.** határozat alapján lefolytatott pályázatot ajánlattevő hiányában a személyszállítási szolgáltatásokról szóló 2012. évi XLI. törvény 24. § (4) bekezdésében foglaltakra való hivatkozással eredménytelennek nyilvánítja.
2. A Képviselő-testület a Karcag város közigazgatási területén menetrend szerinti helyi autóbusz-közlekedési közszolgáltatási szerződés keretében történő ellátására 2021. január 1-től 2022. december 31-ig terjedő időszakra a **VOLÁNBUSZ Zrt-t,** (1091 Budapest, Üllői út 131.), mint szolgáltatót bízza meg.

A Képviselő-testület felhatalmazza Szepesi Tibor polgármestert, hogy a határozat 1. számú mellékletét képező közszolgáltatási szerződést aláírja.

Felelős: Szepesi Tibor polgármester

Határidő: 2020. december 31.

1. A Képviselő-testület felhatalmazza Szepesi Tibor polgármestert, hogy a helyi járatok és a helyközi járatok közös szakaszán közlekedő (Karcag város ellátási területét érintő területén) helyközi autóbuszokon a helyi utasok helyi tarifán való közlekedését lehetővé tevő Nemzeti Fejlesztés Minisztérium és a Karcag Városi Önkormányzat között kötendő Együttműködési Megállapodást aláírja.

Felelős: Szepesi Tibor polgármester

Határidő. 2020. december 31.

E r r ő l értesülnek:

1. Karcag Városi Önkormányzat Képviselő-testületének tagjai, lakhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcag Városi Önkormányzat önkormányzati tanácsadója, helyben
6. Karcagi Polgármesteri Hivatal Aljegyzői Iroda, helyben
7. VOLÁNBUSZ Zrt. (1091 Budapest, Üllői út 131.)
8. KÖZBESZ MAGISZTER Kft 5243 Tiszaderzs, Őrház 6/3.

K a r c a g, 2020. december 21.

|  |  |
| --- | --- |
|  |  **(: Szepesi Tibor :)** |
|  | polgármester |